Sukladno Odluci o dodjeli jednokratne novčane pomoći roditeljima (skrbnicima) djece sa teškoćama u razvoju (KLASA:550-01/22-01/15, URBROJ:2178-4-22-2 od dana 17.10.2022. godine), Jedinstveni upravni odjel Općine Donji Andrijevci, dana 17.10.2022. godine objavljuje

**JAVNI POZIV ZA DODJELU**

**JEDNOKRATNE NOVČANE POMOĆI RODITELJIMA (SKRBNICIMA)**

**DJECE SA TEŠKOĆAMA U RAZVOJU**

PREDMET, CILJ I SVRHA JAVNOG POZIVA

Predmet ovog javnog poziva je dodjela jednokratnih novčanih pomoći roditeljima (skrbnicima) djece sa teškoćama u razvoju. Jednokratna novčana pomoć odobrava se roditelju (skrbniku) djeteta sa teškoćama u razvoju radi zadovoljavanja osnovnih životnih potreba i podrške pojedincu i obitelji u svrhu unaprjeđenja kvalitete života.

KORISNICI I KRITERIJ DODJELE POMOĆI

Pravo na pomoć iz članka 1. imaju djeca s teškoćama u razvoju do 21. godine života koja imaju prebivalište na području općine Donji Andrijevci.

Djecom s teškoćama smatraju se:

* djeca s oštećenjem vida
* djeca s oštećenjem sluha
* djeca s poremećajima govorno-glasovne komunikacije
* djeca s promjenama u osobnosti uvjetovanim organskim čimbenicima ili psihozom
* djeca s poremećajima u ponašanju
* djeca s motoričkim oštećenjima
* djeca sniženih intelektualnih sposobnosti
* djeca s autizmom
* djeca s višestrukim teškoćama
* djeca sa zdravstvenim teškoćama i neurološkim oštećenjima (dijabetes, celijakija, epilepsija i slično).

Pomoć se dodjeljuje u iznosu od 3.000,00 kuna po djetetu.

POSTUPAK PODNOŠENJA PRIJAVE I NAČIN DODJELE

Za ostvarivanje prava na jednokratnu novčanu pomoć potrebno uz zahtjev (Obrazac \_1) priložiti:,

1. presliku potvrde o prebivalištu ili osobne iskaznice djeteta,
2. presliku rješenja o skrbništvu (samo za skrbnika),
3. presliku liječničke potvrde o vrsti teškoće u razvoju/nalaza zdravstvene komisije/rješenja Centra za socijalnu skrb

Javni poziv otvoren je do utroška sredstava planiranih u proračunu Općine za određenu namjenu, a najkasnije do 19. prosinca tekuće godine.

Prijava za dodjelu potpore s potrebnom dokumentacijom podnosi se u pisanom obliku ili elektroničkim putem Jedinstvenom upravnom odjelu Općine Donji Andrijevci na adresu:

**Općina Donji Andrijevci**

**Trg kralja Tomislava 5**

**35214 Donji Andrijevci**

**ili**

**E-mail: opcinadonjiandrijevci@gmail.com.**

Prilikom pregleda zahtjeva Jedinstveni upravni odjel može uputiti podnositelju zahtjev za dopunu. Podnositelj je dužan dopuniti zahtjev u roku od 8 (osam) dana od dana primitka zahtjeva za dopunu.

U slučaju potrebe Jedinstveni upravni može zatražiti od podnositelja prijave dostavu dodatne dokumentacije i tražiti dodatna pojašnjenja.

Isplata pomoći izvršit će se na IBAN podnositelja u roku 8 dana od donošenja odluke o dodjeli.

OSTALE INFORMACIJE

Sve potrebne informacije kao i obrasci u svezi ovog Javnog poziva mogu se dobiti u Jedinstvenom upravnom odjelu Općine Donji Andrijevci ili na e-mail: opcinadonjiandrijevci@gmail.com.

**JEDINSTVENI UPRAVNI ODJEL**

KLASA: 550-01/22-01/15

URBROJ: 2178-4-22-2

Donji Andrijevci, 17.10.2022. godine